Здравейте,


Изправени сме пред следния казус: група съседи, без решение на общото събрание на ЕС, са решили да сменят входната врата към двора на сградата (представляваща блок с три отделни входа, всеки от които отделна ЕС), която е обща част на всички входове заедно с двора. Изявяват намерение, отново без решение на ОС и на трите входа, да поставят ограничители, така че да не могат да влизат МПС-та над определена височина.


Въпросът ми е, ако действително пристъпят към такива действия, какво трябва да бъде направено, така че да се предотвратят подобни незаконни самоинициативи?


Благодаря предварително за отговора!




Самоуправство от съседи в етажна собственост
============================================

 

Здравейте, г-н Йорданов, 


съветът ми е да сигнализирате управителя на етажната собственост по въпроса с цел предотвратяване на наречените от Вас самоволни действия. Без решение на общото събрание на етажната собственост част от собствениците не би следвало да извършват действия, касаещи общи части, след като не се налага извършването на необходим или неотложен ремонт по смисъла на Закона за управление на етажната собственост.


Поздрави,  

адв. Николина Митова  

0898 303092


